Βαλέρια Χριστοδουλίδου

Η Βαλέρια Χριστοδουλίδου (Κέρκυρα, 12 Οκτωβρίου 1969) είναι Ελληνίδα ηθοποιός, τραγουδίστρια και τραγουδοποιός.

 Βιογραφικό 
Γεννήθηκε το 1969 στην Κέρκυρα όπου πέρασε και τα παιδικά της χρόνια. Από μικρή ηλικία ξεκίνησε να ασχολείται τη μουσική και την υποκριτική. Το 1986, έκανε τις πρώτες της εμφανίσεις ως χορεύτρια στις ταινίες «Τηλεκανίβαλοι» και «Η Νάνσυ και τα κόλπα της». Στα τέλη της δεκαετίας του 1980 έκανε σπουδές στην Κρατική Σχολή Ορχηστρικής Τέχνης ενώ αργότερα αποφοίτησε και από τη Δραματική Σχολή του Εθνικού Θεάτρου.

Το 1989, έπαιξε στις κινηματογραφικές παραγωγές Oh Babylon και Παραλυσία έχοντας πρωταγωνιστικό ρόλο. Το 1992 εμφανίστηκε σε κάποια επεισόδια της αστυνομικής σειράς Τμήμα ηθών. Το 1993, πρωταγωνίστησε μαζί με τον Σπύρο Παπαδόπουλο και τον Ηλία Λογοθέτη στην κωμωδία Γυναίκες δηλητήριο σε σκηνοθεσία Νίκου Ζερβού. Ένας από τους πιο γνωστούς της ρόλους στη μεγάλη οθόνη είναι αυτός της Βίκυ Διαμαντοπούλου στην αισθηματική ταινία Ελεύθερη κατάδυση του Γιώργου Πανουσόπουλου. Τη σεζόν 1995-1996 συμμετείχε στη σειρά εποχής Η πρόβα του νυφικού στον ANT1. Μέσα στα επόμενα χρόνια ακολούθησαν κινηματογραφικές συμμετοχές στις ταινίες «Ιωάννα σ' αγαπώ», «Μοναξιά μου όλα», «Θα σε δω στην κόλαση αγάπη μου» ενώ έλαβε μέρος στις τηλεοπτικές σειρές «Διπλή Αλήθεια», «Η αγάπη άργησε μια μέρα» και «Γεώργιος Βιζυηνός: Η σιωπή των αγγέλων».

Μία από τις πιο γνωστές της τηλεοπτικές συμμετοχές ήταν αυτή στη δραματική σειρά Να με προσέχεις του Χριστόφορου Παπακαλιάτη στο Mega Channel. Εκεί τη σεζόν 2000-2001 υποδύθηκε την Έλλη μία γυναίκα που ερωτεύεται δύο αδέρφια μπλέκοντας σε ένα απαγορευμένο ερωτικό τρίγωνο, παίζοντας μαζί με τον Χριστόφορο Παπακαλιάτη και τον Κωνσταντίνο Μαρκουλάκη. Ακολούθησε η τηλεοπτική σειρά «Μυστικά και Λάθη» τη σεζόν 2003-2004 στον Alpha. Από το 2009 μέχρι το 2012 ήταν μέρος του καστ της καθημερινής σειράς του Mega Channel «Η Ζωή της Άλλης» κρατώντας το ρόλο της Έλενας Καλλιφατίδη.

 Φιλμογραφία 
 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις1988Κλειστοί δρόμοιΕΤ2Άννα 3 επεισόδια 1992Τμήμα Ηθών ANT1Έφη 3 επεισόδια 1995-1996Η πρόβα του νυφικούANT1Αντιγόνη Βασικό Καστ1997Διπλά αλήθεια ΕΤ1Αθηνά Επεισόδιο: "Γαλάζιος άγγελος"1997-1998Η αγάπη άργησε μια μέρα ΕΤ1Αμαλία Πρωταγωνιστικός Ρόλος1999-2000Γεώργιος Βιζυηνός: Η σιωπή των αγγέλωνΕΤ1Πρωταγωνιστικός Ρόλος 2000-2001Να με προσέχειςMEGAΈλλη Σωτηρίου Πρωταγωνιστικός Ρόλος2003-2004Μυστικά και Λάθη ALPHAΌλγαΠρωταγωνιστικός Ρόλος 2009-2012Η Ζωή της ΆλληςMEGAΈλενα Καλλιφατίδη Πρωταγωνιστικός Ρόλος

 Κινηματογράφος 
+ Έτος Τίτλος  Ρόλος1986Τηλεκανίβαλοιχορεύτρια Η Νάνσυ και τα κόλπα της1989Oh Babylonερωμένη Παραλυσία 1990Η νύχτα της μυστικής συνάντησης1993Γυναίκες δηλητήριο Εβίτα 1995Ελεύθερη κατάδυση Βίκυ Διαμαντοπούλου 1997Ιωάννα σ' αγαπώΙωάννα1998Μοναξιά μου όλα Εύα 1999Θα σε δω στην κόλαση αγάπη μου Βέρα 2000Βασίλισσα μαϊμού Αντιγόνη 2002Όνειρα γλυκά Πόπη 2010Το σινεμά γυμνό Βαλέρια Χριστοδουλίδου 2013Σκηνοθετώντας την κόλαση 2014Οι αισθηματίες νοσοκόμα2018Σ' αυτή τη χώρα κανείς δεν ήξερε να κλαίει  Ελευθερία 2019Μολύβι, μαχαίρι, σκυτάλη γιατρός

 Παραπομπές 


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης